אשדוד 10 - יום הבליינד דיי בפעם השמינית: כל האירועים באשדוד
יום הבליינד דיי בפעם השמינית: כל האירועים באשדוד
ה-Blind Day , יום המודעות עם אנשים עם עיוורון ולקויות ראייה. אשדוד נוטלת חלק בפעילות לאנשים עם לקויות ראייה ולציבור הכללי
מערכת האתר | חמישי, 31 מאי 2018 01:55
יום הבליינד דיי נועד ליצור הזדהות והבנה בין הציבור הרחב לאנשים עם עיוורון ולקויות ראייה ביחס לצרכיהם וליכולותיהם, ולהקטין דעות קדומות כלפי אנשים עם עיוורון ולקויות ראיה" אומרים המארגנים ומציינים כי "לא מדובר ביום התרמה".
גם אשדוד תקיים אירועים ופעילויות במסגרת אירועי ה"Blind Day" ושבוע ההזדהות עם ציבור העיוורים ולקויי הראיה בישראל, אותם ילווה המרש"ל (מרכז רב שירותים לעיוורים ולקויי ראייה) כדלקמן:
בתאריך 3/6 (16:00-19:00) - פעילות חשיפה והסברה של ילדי תגי"ל מרש"ל לחניכי תנועת הצופים שבט "הנחל" בעיר. ילדי מרש"ל יסבירו על לקות הראיה וההתמודדות היום-יומית, יערכו התנסויות חווייתיות על שימוש באביזרי עזר ללקויי ראיה ועיוורים ויכינו ארוחת ערב משותפת עם משקפי סימולציה.
בתאריך 3/6 (8:30-13:30) - מרכז תעסוקתי לעיוורים וכבדי ראיה "בית מינה" ישתתף ביום שיא במכללת סמינר הקיבוצים. ביום זה, יוקם דוכן מכירה של מוצרים שנארזים ע"י עיוורים וכבדי ראיה בבית מינה.
בתאריך 5/6 (שעה 16:30) - יום העלאת מודעות לעיוורים וכבדי ראיה במרכז מרש"ל. יפתחו את הערב חברי מקהלת מרש"ל ויופיעו במחרוזת שירים, בניהולו המוזיקלי של יובב שליט. בהמשך, תתקיים הצגה של קבוצת התיאטרון הקהילתי של מרש"ל- אנשים בוגרים עם עיוורון ולקות ראיה, בבימויה של נטע נדב.
בתאריך 5/6 - פעילות חשיפה והסברה במרכז תעסוקתי לעיוורים וכבדי ראיה "בית מינה". במסגרת הפעילות, אדם עיוור יספר את סיפורו האישי לילדי כיתות ה' מבי"ס "חופית" בעיר, יחשוף אותם ליכולותיהם וכוחותיהם של אנשים עם לקויות ראיה ועיוורון, וכן להתמודדויות היום-יומיות הקיימות.
בתאריך 6/6 (שעה 11:00) - יתקיים סרט מונגש לעיוורים וכבדי ראיה "לעבור את הקיר" בקולנוע "גלובוס מקס" באשדוד (עלות כרטיס: 5 ₪ בלבד! בהרשמה מראש במזכירות מרש"ל 08-8534647). הסרט הינו בהפקת הספרייה המרכזית לעיוורים, שילוב של תיאור קולי למראות הוויזואליים ללא הפרעה לפסקול המקורי.